Formula 1 v roku 2020

Sezóna 2020 Formuly 1 bola 71. ročníkom svetového šampionátu jazdcov a 61. ročníkom pohára konštruktérov. Sezóna mala začať 15. marca Veľkou cenou Austrálie, no z dôvodu ochorenia COVID-19 bol štart sezóny presunutý až na 5. júl, kde začala sezóna Veľkou cenou Rakúska. Pôvodne mala prebiehať počas dvadsiatich dvoch víkendov, čo by bol rekordný počet v histórii Formuly 1. Nový kalendár mal 17 pretekov.
Mercedes získal svoj siedmy pohár konštruktérov a zároveň prekonal rekord v počte získaných konštruktérskych titulov za sebou s počtom 7 po Veľkej cene Emilia Romagna. V nasledujúcich pretekoch VC Turecka získal Lewis Hamilton titul majstra sveta, čím dorovnal rekord Michaela Schumachera v počte titulov a aj ďalšie rekordy.
Kalendár.
Nasledujúce preteky boli zrušené z dôvodu pandémie ochorenia COVID-19:
Zmeny v kalendári.
Po prvýkrát v histórii Formuly 1 mal mať kalendár 22 Veľkých cien. V kalendári pribudla nová Veľká cena Vietnamu, ktorá sa mala konať po prvýkrát na novom mestskom okruhu vo vietnamskom hlavnom meste Hanoj. Vrátila sa Veľká cena Holandska na okruhu Zandvoort, ktorá sa konala naposledy v roku 1985. Z kalendára vypadla Veľká cena Nemecka a Veľká cena Mexika po novom nesie názov hlavného mesta, t. j. Mexico City, slovensky len Mexiko.
Dopad koronavírusu na kalendár.
12. februára 2020 bolo oznámené, že z dôvodu vypuknutia epidémie ochorenia COVID-19 bude Veľká cena Číny odložená z 19. apríla na neurčitý dátum. 9. marca 2020 bolo oznámené, že Veľká cena Bahrajnu sa bude konať bez divákov na tribúnach. 12. marca, v deň pred prvými piatkovými tréningami na na Veľkú cenu Austrálie, McLaren odstúpil z pretekov potom, čo sa potvrdil pozitívny výsledok testu na koronavírus u jedného z členov tímu. Nasledujúci deň, t.j. 13. marca, vedenie Formuly 1, FIA a usporiadateľ pretekov Australian Grand Prix Corporation spoločne oznámili, že Veľká cena Austrálie sa nebude konať. V ten istý deň boli odsunuté Veľké ceny Bahrajnu (22. marec) a Vietnamu (5. apríl) na neurčitý termín a začiatok sezóny bol posunutý na koniec mája. 19. marca bolo oznámené, že Veľké ceny Holandska (3. máj) a Španielska (10. máj) budú odložené a Veľká cena Monaka (24. máj) zrušená. 23. marca bola odložená Veľká cena Azerbajdžanu (7. jún). 8. apríla bolo oznámené, že Veľká cena Kanady (14. jún) bola odložená. 28. apríla bola zrušená Veľká cena Francúzska (28. jún). 29. mája organizátor Veľkej ceny Holandska oznámil, že pôvodne odložené preteky sa v roku 2020 nebudú konať vobec. 2. júna bol zverejnený nový kalendár, ktorý zahŕňa prvých osem pretekov v Európe. 12. júna bolo oznámené, že Veľké ceny Azerbajdžanu (7. jún), Singapuru (20. september) a Japonska (11. október) sa nebudú konať v roku 2020. 10. júla boli do kalendára doplnené Veľké ceny Toskánska (Mugello) a Ruska. 24. júla boli potvrdené ďalšie tri preteky, a to Veľké ceny Eifelu (Nurburgring), Portugalska (Portimao) a Emilia Romagna (Imola). V ten istý deň bolo oznámené, že Veľké ceny Kanady, USA, Mexika a Brazílie sa v tomto roku nebudú konať. 25. augusta boli potvrdené posledné štyri preteky revidovaného kalendára, a to Veľká cena Turecka, Veľká cena Bahrajnu a Sachiru a posledné preteky sezóny v Abú Zabí.
Zmeny.
Športové predpisy.
Tímom bude pridelená dodatočná kvóta na niektoré komponenty pohonných jednotiek, aby sa kompenzovali zvýšené nároky na súťaženie dvadsiatich dvoch pretekov. Jazdci, ktorí sa zúčastňujú na bezplatných tréningových stretnutiach, budú mať nárok na ďalšie licenčné body FIA Super License. Každý jazdec, ktorý absolvuje najmenej 100 km počas bezplatného tréningu, získa ďalší super licenčný bod pod podmienkou, že sa nedopustí priestupku v konaní. Jazdci môžu získať len 10 Super licenčných bodov ročne z voľných tréningových relácií. V dôsledku rozšíreného kalendára sa skrátia dva predsezónne testy, ktoré sa majú konať v Circuit de Barcelona-Catalunya, zo štyroch na tri dni, zatiaľ čo dva sezónne testy, ktoré sa uskutočnili v Bahrain International Circuit a Circuit de Barcelona-Catalunya v roku 2019 boli zastavené.
Protesty voči legálnosti monopostov.
Mercedes.
Pred zahájením sezóny v Austrálii spustil Red Bull protest proti systému dual axis steering (DAS) na monopostoch W11 Mercedesu – systém, ktorým môže jazdec zmeniť zbiehavosť kolies potiahnutím a zatlačením volantu. FIA systém vyhodnotila ako legálny pre sezónu 2020, no od roku 2021 bude zakázaný.
Racing Point.
Po Veľkej cene Štajerska spustil Renault protest proti brzdovým kanálom (brake ducts) na monoposte RP20 Racing Pointu, pričom obvinil Racing Point, že okopírovali brzdové kanály auta Mercedesu W10 z predchádzajúceho roka. Podobný protest bol spustený aj po VC Maďarska a Veľkej Británie a následný verdikt bol zverejnený medzi VC Veľkej Británie a VC 70. výročia. Výstupom vyšetrovania bol záver, že Racing Point nelegálne okopíroval brzdové kanály Mercedesu W10 a tímu bolo odobratých 15 bodov v šampionáte konštruktérov a udelená pokuta 400 000 €.
Tímy Racing Point, Ferrari, McLaren, Renault a Williams naznačili, že sa proti rozhodnutiu odvolajú, pričom Racing Point chce očistiť svoje meno a zvyšné tímy žiadajú tvrdší trest.
Pneumatiky.
Výhradným dodávateľom pneumatík pre rok 2020 je Pirelli. Rovnako ako v roku 2019 existuje päť zmesí slick pnematík, s označením od C1 (najtvrdšia zmes) do C5 (najmäkšia zmes). Pre mokré podmienky zostávajú taktiež k dispozícii prechodné (intermediate) pneumatiky a pneumatiky do dažďa (wet).
Alokácia.
Pirelli pre každé preteky vyberá tri zmesi (tvrdú "H", strednú "M" a mäkkú "S") z piatich dostupných tvrdostí (C1 je najtvrdšia, C5 najmäkšia). Tabuľka nižšie uvádza výber zmesí pneumatík a ich farebné označenie pre jednotlivé preteky. Pneumatiky do morka a prechodné pneumatiky sú dostupné počas všetkých Veľkých cien.
Kvalifikácia.
Nasledujúca tabuľka uvádza porovnanie tímových kolegov v kvalifikácii.